Færgen Stena Scanrail skulle sejle fra Frederikshavn klokken 18, men den bliver i havn som direkte konsekvens af lastvognsblokaden. Utilfredse chauffører blokerer terminalområdet, så lastvogne hverken kan kører ind eller ud af området. - Vi har valgt at tage konsekvensen af den her blokade. Afgangen er udelukkende henvendt til lastbiler og godstrafik, derfor har vi valgt at aflyse, da der jo ikke er kunder til den afgang, siger Bent Kobberup direktør for Stena Line Danmark. Afgangen er indtil videre den eneste, der er ramt af aflysning og persontrafikken kan uhindret køre til og fra færgerne.

Opsummering:
Stena Line aflyser færgeafgange fra Frederikshavn som konsekvens af lastvognblokaden.